**דף עבודה: עשרת הדיברות**

קראו את פסוקים א-טו ומלאו את הטבלה שלהלן:

|  |  |  |  |
| --- | --- | --- | --- |
| **מספר** | **הדיבר בפרק** | **הדיבר במילים שלכם** | **מילים לא מוכרות ופירושן** |
| 1 | **אָנֹכִי ה' אֱלֹהֶיךָ אֲשֶׁר הוֹצֵאתִיךָ מֵאֶרֶץ מִצְרַיִם מִבֵּית עֲבָדִים.** |  | אָנֹכִי- |
| 2 | **לֹא יִהְיֶה לְךָ אֱלֹהִים אֲחֵרִים עַל פָּנָי. לֹא תַעֲשֶׂה לְךָ פֶסֶל וְכָל תְּמוּנָה אֲשֶׁר בַּשָּׁמַיִם מִמַּעַל וַאֲשֶׁר בָּאָרֶץ מִתָּחַת וַאֲשֶׁר בַּמַּיִם מִתַּחַת לָאָרֶץ. לֹא תִשְׁתַּחֲוֶה לָהֶם וְלֹא תָעָבְדֵם כִּי אָנֹכִי ה' אֱלֹהֶיךָ אֵל קַנָּא, פֹּקֵד עֲוֺן אָבֹת עַל בָּנִים עַל שִׁלֵּשִׁים וְעַל רִבֵּעִים לְשֹׂנְאָי.** |  | אֱלֹהִים אֲחֵרִים -  תָעָבְדֵם -  אֵל קַנָּא –  פֹּקֵד עֲוֺן אָבֹת –  שִׁלֵּשִׁים –  רִבֵּעִים – |
| 3 | **לֹא תִשָּׂא אֶת שֵׁם ה' אֱלֹהֶיךָ לַשָּׁוְא,  כִּי לֹא יְנַקֶּה ה' אֵת אֲשֶׁר יִשָּׂא אֶת שְׁמוֹ לַשָּׁוְא.** |  | תִשָּׂא -  לַשָּׁוְא - |
| 4 | **זָכוֹר אֶת יוֹם הַשַּׁבָּת לְקַדְּשׁוֹ. שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתֶּךָ, וְיוֹם הַשְּׁבִיעִי שַׁבָּת לַה' אֱלֹהֶיךָ. לֹא תַעֲשֶׂה כָל מְלָאכָה, אַתָּה וּבִנְךָ וּבִתֶּךָ, עַבְדְּךָ וַאֲמָתְךָ וּבְהֶמְתֶּךָ וְגֵרְךָ אֲשֶׁר בִּשְׁעָרֶיךָ, כִּי שֵׁשֶׁת יָמִים עָשָׂה ה' אֶת הַשָּׁמַיִם וְאֶת הָאָרֶץ, אֶת הַיָּם וְאֶת כָּל אֲשֶׁר בָּם, וַיָּנַח בַּיּוֹם הַשְּׁבִיעִי. עַל כֵּן בֵּרַךְ ה' אֶת יוֹם הַשַּׁבָּת וַיְקַדְּשֵׁהוּ.** |  | לְקַדְּשׁוֹ -  וַאֲמָתְךָ-  וְגֵרְךָ - |
| 5 | **כַּבֵּד אֶת אָבִיךָ וְאֶת אִמֶּךָ לְמַעַן יַאֲרִכוּן יָמֶיךָ עַל הָאֲדָמָה אֲשֶׁר ה' אֱלֹהֶיךָ נֹתֵן לָךְ.** |  | לְמַעַן-  יַאֲרִכוּן - |
| 6 | **לֹא תִרְצָח.** |  |  |
| 7 | **לֹא תִנְאָף.** |  |  |
| 8 | **לֹא תִגְנֹב.** |  |  |
| 9 | **לֹא תַעֲנֶה בְרֵעֲךָ עֵד שָׁקֶר.** |  | תַעֲנֶה -  בְרֵעֲךָ - |
| 10 | **לֹא תַחְמֹד בֵּית רֵעֶךָ,   לֹא תַחְמֹד אֵשֶׁת רֵעֶךָ וְעַבְדּוֹ וַאֲמָתוֹ וְשׁוֹרוֹ וַחֲמֹרוֹ וְכֹל אֲשֶׁר לְרֵעֶךָ.** |  | תַחְמֹד -  וַאֲמָתוֹ- |

להלן הטבלה מלאה לדוגמה לשימוש המורה:

|  |  |  |  |
| --- | --- | --- | --- |
| **מספר** | **הדיבר** | **פירוש במילים שלכם** | **מילים קשות ופירושן** |
| 1 | **אָנֹכִי ה' אֱלֹהֶיךָ אֲשֶׁר הוֹצֵאתִיךָ מֵאֶרֶץ מִצְרַיִם מִבֵּית עֲבָדִים.** | אני הוא האל שהציל אותך מעבדות במצרים. | אָנֹכִי- אני |
| 2 | **לֹא יִהְיֶה לְךָ אֱלֹהִים אֲחֵרִים עַל פָּנָי. לֹא תַעֲשֶׂה לְךָ פֶסֶל וְכָל תְּמוּנָה אֲשֶׁר בַּשָּׁמַיִם מִמַּעַל וַאֲשֶׁר בָּאָרֶץ מִתָּחַת וַאֲשֶׁר בַּמַּיִם מִתַּחַת לָאָרֶץ. לֹא תִשְׁתַּחֲוֶה לָהֶם וְלֹא תָעָבְדֵם כִּי אָנֹכִי ה' אֱלֹהֶיךָ אֵל קַנָּא, פֹּקֵד עֲוֺן אָבֹת עַל בָּנִים עַל שִׁלֵּשִׁים וְעַל רִבֵּעִים לְשֹׂנְאָי.** | אסור לסגוד לפסלים או לייצג את אלוהים באופן מוחשי, כמו לנסות לצייר או לפסל אותו. | אֱלֹהִים אֲחֵרִים - אלילים  תָעָבְדֵם – תאמין בהם, תתפלל אליהם, תסגוד להם  אֵל קַנָּא – אל שרוצה נאמנות מוחלטת  פֹּקֵד עֲוֺן אָבֹת... – מעניש את הבנים והנכדים והנינים על החטא של האבות  שִׁלֵּשִׁים – נכדים  רִבֵּעִים – נינים |
| 3 | **לֹא תִשָּׂא אֶת שֵׁם ה' אֱלֹהֶיךָ לַשָּׁוְא,  כִּי לֹא יְנַקֶּה ה' אֵת אֲשֶׁר יִשָּׂא אֶת שְׁמוֹ לַשָּׁוְא.** | אסור לבטא את שמו המפורש של האל סתם. | תִשָּׂא - תאמר  לַשָּׁוְא - סתם |
| 4 | **זָכוֹר אֶת יוֹם הַשַּׁבָּת לְקַדְּשׁוֹ. שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתֶּךָ, וְיוֹם הַשְּׁבִיעִי שַׁבָּת לַה' אֱלֹהֶיךָ. לֹא תַעֲשֶׂה כָל מְלָאכָה, אַתָּה וּבִנְךָ וּבִתֶּךָ, עַבְדְּךָ וַאֲמָתְךָ וּבְהֶמְתֶּךָ וְגֵרְךָ אֲשֶׁר בִּשְׁעָרֶיךָ, כִּי שֵׁשֶׁת יָמִים עָשָׂה ה' אֶת הַשָּׁמַיִם וְאֶת הָאָרֶץ, אֶת הַיָּם וְאֶת כָּל אֲשֶׁר בָּם, וַיָּנַח בַּיּוֹם הַשְּׁבִיעִי. עַל כֵּן בֵּרַךְ ה' אֶת יוֹם הַשַּׁבָּת וַיְקַדְּשֵׁהוּ.** | יש לזכור את יום השבת ולנוח בו ולא לעבוד- כל בני הבית. (זכר לימי הבריאה) | לְקַדְּשׁוֹ – לייחד ולהבדיל אותו מיתר הימים  וַאֲמָתְךָ- שפחתך  וְגֵרְךָ – מהגר עבודה שגר בנחלתך לצורך פרנסה |
| 5 | **כַּבֵּד אֶת אָבִיךָ וְאֶת אִמֶּךָ לְמַעַן יַאֲרִכוּן יָמֶיךָ עַל הָאֲדָמָה אֲשֶׁר ה' אֱלֹהֶיךָ נֹתֵן לָךְ.** | צריך לנהוג בכבוד לאבא ולאימא כדי שנזכה לחיים ארוכים. | לְמַעַן– כדי ש  יַאֲרִכוּן – יהיו ארוכים |
| 6 | **לֹא תִרְצָח.** | אסור להרוג בכוונת מכוון שום אדם |  |
| 7 | **לֹא תִנְאָף.** | אסור לקחת לאישה מישהי שנשואה למישהו אחר. |  |
| 8 | **לֹא תִגְנֹב.** | אסור לקחת רכוש שלא שייך לך. |  |
| 9 | **לֹא תַעֲנֶה בְרֵעֲךָ עֵד שָׁקֶר.** | אסור להעיד במשפט עדות שקר נגד מישהו. | תַעֲנֶה – תגיד, תספר  בְרֵעֲךָ – חבר שלך |
| 10 | **לֹא תַחְמֹד בֵּית רֵעֶךָ,   לֹא תַחְמֹד אֵשֶׁת רֵעֶךָ וְעַבְדּוֹ וַאֲמָתוֹ וְשׁוֹרוֹ וַחֲמֹרוֹ וְכֹל אֲשֶׁר לְרֵעֶךָ.** | אסור לרצות את הדברים של מישהו אחר: את הבית, את האישה או את הרכוש שלו. | תַחְמֹד – תרצה דבר שיש למישהו אחר  וַאֲמָתוֹ- שפחתו |